Вядома, праца прадаўца не абмяжоўваецца толькі работай за прылаўкам, дзе разам з таварам ён прапануе і сваю добразычлівую ветлівую ўсмешку. Штодня патрэбна прыняць тавар, расцаніць яго, а часта і разгрузіць. Такія абавязкі таксама знаёмы работнікам гандлю. І той, хто прысвяціў сябе гэтай справе не прывык скардзіцца на розныя цяжкасці. У сваім арсенале яны заўсёды трымаюць добразычлівасць, цярпенне, пазітыў, бо гандаль заўсёды быў той сферай дзейнасці, дзе добры настрой застаецца незаменным атрыбутам.